چم
 هزار بهشت بها په گُلءِگُلابین چم
 نه دیست من اَنگت جهانءَاِے ڈولءُدابین چم
 اَناراَنارءَاَنارکانی رنگ بامءِجَلشک
 حیاءِکدّهءَ کیل اَنت چتورشرابین چم
 من وانان مهرءِحدیثانءُمهرءِآیاتان
 پچ اَنت چوپاکین قرآنءَگُلءِکتابین چم
 منءَ وَ بِلّ من گنوکان گنوکءِچے بِستار
 گڑُین اَنت عرشءِهدابندءَ آسکوابین چم
بچارملا په چارگءَ نه چنت کسے پولنگ
 کجام گناه اِنت که چیراِنت چه مے مَوابین چم
 جی آر ملا